Ungverjaland vann Ísland 24 : 18 í lokaumferð E-riðils á Evrópumóti karla í handknattleik í Malmö í dag . Ungverjar fara með tvö stig í milliriðil en Íslendingar ekkert . Heims - og ólympíumeistarar Dana eru úr leik í mótinu þótt þeir eigi einn leik eftir . Ísland lauk keppni í riðlinum með 4 stig . Ungverjaland fékk 5 stig en Danmörk og Rússland leika kl. 19.30 . Ísland var yfir 12 : 9 að loknum fyrri hálfleik en í þeim síðari hrökk allt í baklás . Sérstaklega í sókninni . Ungverjaland komst yfir 18:17 á 48. mínútu og liðið var miklu sterkara á lokakaflanum eins og úrslitin sýna . Fyrri hálfleikurinn var svolítið sveiflukenndur en þá lék íslenska liðið vel . Ungverjar byrjuðu reyndar miklu betur og komust í 3 : 0 en okkar menn svöruðu því með sex mörkum í röð . Ungverjar náðu ekki aftur að komast yfir fyrr en á 48. mínútu eins og áður var minnst á . Ísland komst í 12 : 7 en Ungverjarnir löguðu aðeins stöðuna fyrir hlé . Líklega var það dýrmætt fyrir þá þegar uppi var staðið . Í fyrri hálfleik var vörn íslenska liðsins virkilega góð . Tókst mönnum þá oft að drepa sóknir Ungverja í fæðingu með því að brjóta á þeim . Erfitt er að eiga við ungversku leikmennina í návígum þar sem þeir eru hávaxnari og þyngri en okkar menn . En okkar mönnum tókst að komast ágætlega í gegnum það í fyrri háfleik . Í sókninni var Alexander mjög áræðinn og vel gekk að opna fyrir Guðjón Val sem skoraði þá fjögur mörk . Sóknin var reyndar svolítið hæg hjá íslenska liðinu en staðan að loknum fyrri hálfleik var ekkert til að kvarta yfir . Þvert á móti . Skoruðu sex mörk í síðari hálfleik Sóknir Ungverjana gengur miklu betur í síðari hálfleik . Þeir náðu að koma boltanum inn á línutröllið Bence Bánhidi sem skoraði 8 mörk af 24 . Enginn í íslenska liðinu getur haldið honum ef samherjarnir koma boltanum á hann . Þegar leið á leikinn opnuðust fleiri leiðir fyrir Ungverja í sókninni og þeir skoruðu fimmtán mörk í síðari hálfleik . Markvarslan hafði verið fín í fyrri hálfleik en datt niður í síðari hálfleik en þá fengu báðir markverðir Íslands að spreyta sig . Sóknarleikur Íslands hrundi í síðari hálfleik enda skoraði íslenska liðið aðeins sex mörk í síðari hálfleik . Er það með nokkrum ólíkindum . Athyglisvert var að engum íslenskum leikmanni tókst nægilega vel upp í sókn í síðari hálfleik . Skipti ekki máli hvort Aron , Alexander , Guðjón eða einhver annar reyndi fyrir sér . Hlutirnir gengu ekki upp . Stór hindrun var markvörðurinn Roland Mikler sem varði alls 16 skot í leiknum og þar af þrjú vítaköst . Markvörður sem staðsetur sig vel og virðist af þeim sökum stundum hafa lítið fyrir því að verja . Alls brenndu Íslendingarnir af fjórum vítaköstum en Székely varði einnig eitt . Arnór , Bjarki og Viggó tóku vítin en Arnór skoraði einu sinni eftir að hafa náð frákastinu . Þegar uppi var staðið þá tapaði Ísland 18:24 í leik þar sem liðið var yfir 12 : 7 . Sýnir það einna best breytingarnar sem urðu á leik liðanna í leiknum . Eftir tvo mjög góða leiki hjá íslenska liðinu í upphafi móts kom nú bakslag og verður forvitnilegt að sjá hvernig liðið bregst við því í næsta leik á föstudag þegar Ísland mætir Slóveníu . Ísland fer því án stiga í milliriðil og er tveimur stigum á eftir Ungverjalandi sem er eins og Ísland að keppa að því að komast í undankeppni Ólympíuleikanna . Tvö sæti eru laus fyrir Evrópuþjóðir í undankeppni ÓL eins og fram hefur komið .